**Ministru kabineta rīkojuma projekta „Par nekustamā īpašuma „Ošas” Krimuldas novadā, Krimuldas pagastā pirkšanu īpaši aizsargājamā kultūras pieminekļa – Turaidas muzejrezervāts darbības nodrošināšanai” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Par nekustamā īpašuma „Ošas” Krimuldas novadā, Krimuldas pagastā pirkšanu īpaši aizsargājamā kultūras pieminekļa – Turaidas muzejrezervāts darbības nodrošināšanai” (turpmāk – Projekts) izstrādāts saskaņā ar Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 9.pantu un Ministru kabineta 2013.gada 15.oktobra sēdes protokollēmuma (prot. Nr.54, 56 §) 2.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Starp īpaši aizsargājamo kultūras pieminekli – Turaidas muzejrezervātu (turpmāk – Muzejrezervāts) un valsts akciju sabiedrību „Valsts nekustamie īpašumi” 2009.gada 1.oktobrī noslēgts apsaimniekošanas līgums Nr.2963 (turpmāk – Apsaimniekošanas līgums), par nekustamā īpašuma apsaimniekošanu un lietošanu. Atbilstoši Apsaimniekošanas līguma 1.1.apakšpunktā minētajam, Muzejrezervāts apsaimnieko un lieto nekustamo īpašumu „Rožkalni”, kadastra Nr.8068 009 0044, adrese „Rožkalni”, Krimuldas novads, Krimuldas pagasts (turpmāk – nekustamais īpašums „Rožkalni”). Nekustamajā īpašumā „Rožkalni” atrodas bijusī Turaidas pagasta magazīnas ēka (turpmāk – pagasta magazīna), kurā tiek īstenots projekts par izstāžu centru un tiks iekārtota ekspozīcija par 19.gadsimtu. Šobrīd ir nepieciešams nodrošināt apmeklētāju piekļuvi pagasta magazīnas ēkai. Līdz šim Muzejrezervātam nav izdevies atrisināt piekļuvi nekustamajam īpašumam „Rožkalni”, jo Muzejrezervāta apsaimniekošanā esošo nekustamo īpašumu „Rožkalni” no Muzejerezervāta pārējās teritorijas un bijušā Turaidas muižas centra atdala privātīpašums „Ošas”, Turaida, Krimuldas novads, Krimuldas pagasts, kadastra Nr.80680090381 (turpmāk – nekustamais īpašums „Ošas”), kas atrodas Muzejrezervāta teritorijā. Piekļuvi pagasta magazīnai ir iespējams atrisināt, rekonstruējot muižas vēsturiskā ceļa posmu caur nekustamā īpašuma „Ošas” teritoriju. Nekustamais īpašums „Ošas” reģistrēts Rīgas rajona tiesas Zemesgrāmatu nodaļas Krimuldas pagasta zemesgrāmatas nodalījumā Nr.100000538465 (žurnāla Nr.300003737407, datums 23.10.2014., lēmuma datums 03.11.2014.) uz Ineses Lavenieces vārda.  Īpašniece sev piederošo nekustamo īpašumu „Ošas” nevēlas ļaut izmantot muzejrezervāta darbībai, taču labprātīgi piekrīt pārdot nekustamo īpašumu „Ošas”, caur kuru nepieciešams izbūvēt un atjaunot vēsturisko muižas ceļu. Ar Ministru kabineta 2013.gada 15.oktobra sēdes protokollēmuma (prot.Nr.54, 56 §) 2.punktu konceptuāli atbalstīts nekustamā īpašuma „Ošas” (nekustamā īpašuma kadastra Nr.80680090018) Krimuldas novadā, Krimuldas pagastā, daļas atsavināšana sabiedrības vajadzībām, tādējādi nodrošinot sabiedrībai iespēju iepazīties ar visaptverošu kultūras mantojumu.Nekustamais īpašums „Ošas”, Krimuldas novadā, Krimuldas pagastā (nekustamā īpašuma kadastra Nr.80680090018), tika sadalīts, izveidojot divus nekustamos īpašumus. Abi jaunizveidotie nekustamie īpašumi reģistrēti zemesgrāmatā ar adresēm:  1. nekustamais īpašums Turaidas iela 21, Turaida, Krimuldas pag., Krimuldas nov., ar kadastra apzīmējumu Nr.80680090018; 2. nekustamais īpašums „Ošas”, Turaida, Krimuldas pag., Krimuldas nov., ar kadastra apzīmējumu Nr.80680090381.  Nekustamajam īpašumam „Ošas” Turaidā, Krimuldas novadā, Krimuldas pagastā, kadastra numurs 80680090381, ir noteikti šādi apgrūtinājumi (saskaņā ar Zemesgrāmatas datiem un Nekustamā īpašuma valsts kadastra informācijas sistēmas datiem):Nekustamais īpašums atrodas Gaujas Nacionālā parka neitrālā režīma zonā. Saskaņā ar LR 02.03.93. likumu „Par īpaši aizsargājamām dabas teritorijām” un 27.02.95. līgumu Nr.3-38 jāievēro Gaujas Nacionālā parka aizsardzības un izmantošanas noteikumi. Nekustamais īpašums atrodas īpaši aizsargājamā kultūras pieminekļa – Turaidas muzejrezervāta teritorijā, īpašniekam jāievēro LR 12.02.92. likuma „Par kultūras pieminekļu aizsardzību” prasības.  1. valsts nozīmes arhitektūras pieminekļa teritorija un objekti 1,3806 ha; 2. nacionālā parka ainavu aizsardzības zonas teritorija 1,3806 ha; 3. kultūras pieminekļa rezervāts 1,3806 ha; 4. ekspluatācijas aizsargjoslas teritorija gar ielu vai ceļu – sarkanā līnija 0,0005 ha; 5. ekspluatācijas aizsargjoslas teritorija gar ielu vai ceļu – sarkanā līnija 0,0225 ha; 6. ekspluatācijas aizsargjoslas teritorija gar valsts reģionālajiem autoceļiem lauku apvidos 0,1334 ha; 7. ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem 0,0027 ha; 8. ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem 0.0458 ha.   Pamatojoties uz Likuma 9.pantu un Ministru kabineta 2011.gada 15.marta noteikumu Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1.apakšpunktu, Nekustamā īpašuma „Ošas” daļas atsavināšanas atlīdzības noteikšanas komisija ar 2014.gada 7.novembra lēmumu Nr.4 apstiprināja visa nekustamā īpašuma „Ošas” (nekustamā īpašuma kadastra Nr.80680090381) – zemes vienību 1,3806 ha platībā (zemes vienības kadastra apzīmējums 80680090374) Krimuldas novadā, Krimuldas pagastā, taisnīgas atlīdzības apmēru, nosakot to 30000 euro apmērā un saskaņā ar nekustamā īpašuma “Ošas” īpašnieces Ineses Lavenieces 2014.gada 6.novembra iesniegumu, atbilstoši Likuma 24.pantam, piekrita žoga izbūvei ap nekustamā īpašuma “Ošas” īpašnieces Ineses Lavenieces īpašumā saglabājamo nekustamo īpašumu, adrese: Turaidas iela 21, Turaida, Krimuldas pag., Krimuldas novads, 0,25000 ha platībā. Ievērojot iepriekš minēto, žoga izbūvi veiks Muzejrezervāts par saviem finanšu līdzekļiem. Indikatīvas žoga izbūves aptuvenās izmaksas ir 4000 *euro*, kuras tiks precizētas pēc atbilstoša projekta izstrādes un saskaņošanas ar valsts akciju sabiedrību „Valsts nekustamie īpašumi”.  Pieņemot lēmumu par atlīdzības apmēru, netika izskatīts jautājums par piebraucamā ceļa izbūvi, jo tā izbūve šobrīd nav paredzēta. Nekustamā īpašuma „Ošas”  īpašniece Inese Laveniece piekrīt risinājumam, ka piebraucamā ceļa izbūve varētu notikt laikā, kad tiks  veikta  blakus esošā uz valsts vārda Finanšu ministrijas  (valsts akciju sabiedrības „Valsts nekustamie īpašumi”) personā reģistrētās zemes vienības (zemes vienības kadastra apzīmējumu Nr.80680090176 labiekārtošana plānotās rekonstrukcijas laikā.  Ievērojot nekustamā īpašuma „Ošas”  īpašnieces Inese Lavenieces prasību, nekustamais  īpašums „Ošas” (nekustamā īpašuma kadastra Nr.80680090381) Krimuldas novadā, Krimuldas pagastā, tiks apgrūtināts  ar nodibinātām  reālservitūta tiesībām projektējamai ceļa vietai, kura varēs tikt mainīta vai precizēta normatīvajos aktos noteiktajā kārtībā.  Nekustamā īpašuma īpašniece (I.Laveniece) ar 2014.gada 6.novembra iesniegumu ir piekritusi nekustamā īpašuma „Ošas” atsavināšanai, atbilstoši aprēķinātajam atlīdzības apmēram.  Ņemot vērā iepriekš minēto, Kultūras ministrija ir izstrādājusi Ministru kabineta rīkojuma projektu „Par nekustamā īpašuma ”Ošas” Krimuldas novadā, Krimuldas pagastā pirkšanu īpaši aizsargājamā kultūras pieminekļa – Turaidas muzejrezervāts darbības nodrošināšanai” .  Cita starpā Projekts paredz, ka Muzejrezervātam jānodod un Finanšu ministrijai jāpārņem no Muzejrezervāta zemes vienību (zemes vienības kadastra apzīmējums 8068 009 0374).  Ievērojot iepriekš minēto, nekustamais īpašums atradīsies Finanšu ministrijas valdījumā (valsts akciju sabiedrības “Valts nekustamie īpašumi” pārvaldīšanā) un tiks nodots Muzejrezervātam apsaimniekošanā. |
| 3. | Projekta izstrādē iesaistītās institūcijas | Īpaši aizsargājamais kultūras piemineklis – Turaidas muzejrezervāts un Kultūras ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta mērķgrupa ir īpaši aizsargājamā kultūras pieminekļa – Turaidas muzejrezervāts apmeklētāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2014.gads** | | Turpmākie trīs gadi (euro) | | |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar.  Nekustamā īpašuma iegāde tiek veikta no īpaši aizsargājamā kultūras pieminekļa – Turaidas muzejrezervāta 2014.gada ieņēmumiem no maksas pakalpojumiem un citiem pašu ieņēmumiem. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projektam nav ietekmes uz valsts budžetu, jo īpašuma iegādei papildus līdzekļi no valsts budžeta nav nepieciešami. Izdevumi, kas saistīti ar nepieciešamā nekustamā īpašuma pirkšanu un ierakstīšanu zemesgrāmatā tiks segti no īpaši aizsargājamā kultūras pieminekļa – Turaidas muzejrezervāta ieņēmumiem no maksas pakalpojumiem un citiem pašu ieņēmumiem. 2014.gada Muzejrezervāta budžetu veido sekojoši finanšu rādītāji:   |  |  | | --- | --- | | Finansiālie rādītāji | 2014. gada plāns | | 1 | 2 | | **Resursi izdevumu segšanai** | **1 270 754** | | Ieņēmumi no maksas pakalpojumiem un citi pašu ieņēmumi | 841 910 | | Dotācija no vispārējiem ieņēmumiem | 428 844 | | **Izdevumi – kopā** | **1 270 754** | | Uzturēšanas izdevumi | 1 068 875 | | Pamatkapitāla veidošana | 201 879 | | | | | |

*Anotācijas IV, V un VI sadaļa – Projekts šīs jomas neskar.*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Īpaši aizsargājamais kultūras piemineklis – Turaidas muzejrezervāts, Kultūras ministrija un Finanšu ministrija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretārs S.Voldiņš

12.12.2014. 9:02

1369

A.Jurkāne

Tālr.67971797; 67971402

Fakss: 67973628

[turaida.muzejs@apollo.lv](mailto:turaida.muzejs@apollo.lv)